Nugini sa Papua

Nugini sa Papua‏, Papua New Guinea o Papua Nueva Guinea (paglitok: pa-pyu-wa nyu gi-ni o pa-pu-wa nwe-ba gi-neya) (Tok Pisin: Papua Niugini) maoy usa ka nasod sa Oseanya, nahimutang sa sidlakang bahin sa isla sa New Guinea ug uban pang mga isla (ang kasadpang bahin sa isla mao ang probinsiya sa Indonesia nga Papua ug West Papua). Nahimutang ang nasod sa habagatang-kasadpang Kadagatang Pasipiko, sa rehiyon nga gitawag og Melanesia. Port Moresby ang iyang kapital ug kinadak-ang dakbayan. Usa kini sa mga labing diberso (diverse) nga nasod sa kalibotan, mas daghan pa sa 850 ang lumad nga pinulongan ug mao pod ang gidaghanon sa mga katilingban nga tradisyonal, sa populasyon nga 6 ka milyon. Ang nasod usa sa labing rural, 18% lang sa katawhan nagpuyo sa mga urban nga lugar. Wa pa kaayo ma-eksplorar ang nasod, daghan pang mga species sa tanom ug mananap ang wa pa madiskubre sa interyor sa Papua New Guinea.

Galeriya sa hulagway 

Mga nasod sa Oseyaniya